ສານອາຍາສາກົນ ຈັບທ້າວຊາອີດ ຜູ້ຕ້ອງສົງໄສ ໃນການກໍ່ອາຊະຍາກຳສົງຄາມ ຢູ່ສາທາລະນະລັດ ອາຟຣິກາກາງ 
ສານອາຍາສາກົນ ກ່າວວ່າ ທ້າວມາຮາມັດ ຊາອີດ ອັບແດລ ການີ ອະດີດຜູ້ບັນຊາການທະຫານ ຂອງກຸ່ມເຊເລກາ ໄດ້ມອບໂຕຕໍ່ສານໃນວັນອາທິດວານນີ້ ແລະໄດ້ຖືກຈັບແລ້ວ. 
ສານອາຍາສາກົນ ຫຼື ICC ໃນວັນອາທິດວານນີ້ກ່າວວ່າ ຕົນໄດ້ຄວບຄຸມໂຕອະດີດຜູ້ບັນ ຊາການທະຫານ ຂອງກຸ່ມເຊເລກາ (Seleka) ໃນສາທາລະນະອາຟຣິກາກາງ ຊຶ່ງເປັນ ຜູ້ຕ້ອງສົງໄສໃນການກໍ່ອາຊະຍາກຳສົງຄາມແລະກໍ່ອາຊະຍາກຳຕ້ານມະນຸດຊາດ ຢູ່ໃນຖະແຫຼງການ ສານອາຍາສາກົນກ່າວວ່າ ທ້າວມາຮາມັດ ຊາອີດ ອັບແດລ ການີ (Mahamat Said Abdel Kani) ໄດ້ມອບໂຕຕໍ່ສານໃນວັນອາທິດ ແລະໄດ້ຖືກຈັບ ຕາມໝາຍຈັບທີ່ອອກໃນວັນທີ 7 ມັງກອນ 2019 ທີ່ພົວພັນກັບການ ກ່າວຫາຈາກປີ 2013 ວັນເວລາໃນການໄປປາກົດໂຕຂອງລາວຢູ່ທີ່ສານໃນນະ ຄອນເຮກ (Hague) ຍັງບໍ່ທັນກຳນົດເທື່ອ ການຈັບກຸມນີ້ ມີຂຶ້ນໃນຂະນະທີ່ມີການປະກາດພາວະສຸກເສີນຢູ່ໃນສາທາລະນະລັດ ອາຟຣິກາກາງ ພ້ອມດ້ວຍການສູ້ລົບລະຫວ່າງທະຫານຂອງປະເທດດັ່ງກ່າວ ທີ່ໜູນຫຼັງ ໂດຍສະຫະປະຊາຊາດ ຣັດເຊຍ ແລະກຳລັງທະຫານຣວັນດາ ແລະ ພວກກະບົດ ທີ່ຊອກ ຫາທາງຕ່າວປີ້ນການລົງຄະແນນສຽງ ເມື່ອວັນທີ 27 ທັນ ວາຜ່ານມາ ຊຶ່ງປະທານາມິບໍດີ ຟອສຕິນ-ອາກຊັງ ຕົວເດີຣາ (Faustin-Ar-change touadera) ໄດຖືກປະກາດໃຫ້ ເປັນຜູ້ຊະນະ ຜູ້ພິພາກສາຂອງສານທ່ານນຶ່ງກ່າວວ່າ ມີເຫດຜົນທີ່ເປັນພື້ນຖານທີ່ພາໃຫ້ເຊື່ອວ່າ ທ້າວຊາອີດ ອາຍຸ 50 ປີ ໄດ້ເປັນຜູ້ຮັບຜິດຊອບຕໍ່ອາຊະຍາກຳຕ່າງໆ ຮວມທັງ ການທໍລະມານ ການປະຫັດປະຫານ ການບັງຄັບໃຫ້ຫາຍສາບສູນ ແລະການປະພຶດທີ່ບໍ່ມີມະນຸດສະທຳອື່ນໆ